Kip slobode

Kip slobode (engleski: Statue of Liberty) je spomenik u Njujorku poznat i pod nazivom „Sloboda osvetljava svet“ (engleski: Liberty Enlightening the World). Visok je 46,5 m, čemu treba dodati i 46,9 m visoko postolje. Nalazi se na ostrvu Liberty i predstavlja francuski poklon Sjedinjenim Američkim Državama kao čin prijateljstva 1886. godine. Skulptor spomenika je Frederik Bartoldi, a unutrašnju konstrukciju je izradio čuveni inženjer Gistav Ajfel (projektant Ajfelove kule). Opis Kip je visok 46 m sa 47 metarskim postoljem, tako da se vrh nalazi na 93 metara visine iznad zemlje. Kip je težak 205 tona. U obimu je kip 10,6 metara, usta su široka 91 centimetar, a kažiprst je dugačak 2,4 metara. Kruna sa 7 zrakova je simbol slobode koju treba da žari kroz sedam mora u sedam kontinenata. Noseću konstrukciju Kipa slobode predložio i konsrtuisao je francuski građevinar pored ostalog i konstruktor pariske Ajfelove kule Gistav Ajfel. Najpre je vajar Frederik Bartoldi predložio mali glineni model u visini dospelog čoveka. Drugi model je bio visine 3 metra. Treći model je bio četiri puta manji od kipa u prirodnoj veličini. Četvrti model je bio u prirodnoj stvarnoj veličini. Po modelu je bila odlivena skulptura u bakru. Gotova skulptura je predata američkoj ambasadi i bila je rastavljena na delove i dopremljena je francuskim brodom u Njujork. U Njujorku je sastavljanje trajalo dve godine. Vremenom je kip postao simbol Amerike. Tokom veka koji je prošao došlo je do velikih oštećenja skulpture i rekonstruisana je zahvaljujući javnom dobrovoljnom prihodu sredstava za rekonstrukciju skulpture. Godine 1984. Kip slobode je uvršten u kulturnu baštinu UNESCO-a. Vanjske veze Statue of Liberty National Monument The official Historical Site handbook. Statue of Liberty National Monument Arhivirano 2015-02-19 na Wayback Machine-u Visitor information. PBS documentary about statue of liberty American Classic: Lady Liberty Arhivirano 2010-03-16 na Wayback Machine-u - slideshow by Life magazine The Statue of Liberty article by Alexandra Kollontay, 1916. Historical Information and Photographs Gallery Images of the Statue of Liberty Arhivirano 2009-06-14 na Wayback Machine-u Harper's Weekly cartoon on construction of the Statue of Liberty pedestal (NY Times 5/2/1885 On This Day citation) Statue of Liberty-Ellis Island Foundation Fun facts, children's picture contest, and other information on the foundation.